韓國街內出名既舖頭，就算本身唔知，經過見到長長既人龍，就係呢間：新世界。排隊排到出門口，好在落單同攞野食既速度夠快，十分鐘都唔洗就到我，嗌左粉絲(小$25)同泡菜煎餅($10)。先講粉絲，細細盒但壓到實，份量足，讚！粉絲夠軟滑，有少少麻油香，好食！但果幾條配菜，賣相就夠靚，食落就係…好老既一條菜…確係敗筆。而呢個泡菜煎餅，只可以講，將貨就價啦。$10咁平，仲想點。不冷不熱，泡菜都唔多粒，成塊餅無辣味，只有丁點酸味，食粉團咁。完。